text: Samas toimus ju Kallase kuulus 10 miljoni dollari tehing samuti just PEPi kaudu. Pärast sumbus kõik aga tõdemuseks, et keegi selles tehingus raha ei kaotanud, sest puudujäägi – 8 miljonit dollarit –, maksis pärast PEPi omandamist keskpangale kinni Ühispank. Võib-olla on kogu VEB-fondi lugu taustaks hoopis PEPi loole, mis oli hämarate tehingute taga seisnud inimeste tegelik eesmärk. Kahjuks ei soovi Kallas IMFi kavast midagi mäletada, mälu pole enam see.